سیلاو بحرانی نینگ حل ایتلمه یاتگنی سیزنینگ حیاتینگیزگه قندی تاثیر قالدیرماقده؟
افغانستان مالیه وزیرلیگی جمهور رئیس لیک سیلاو جنجللری نینگ حل ایتلمه گنی حاضرگچه بیش میلیارد دالر مملکت اقتصادیگه ضرر ییتکیزگنینی معلوم قیلگن .بو وزیرلیککه کوره عینی دمده آلتی ملیارد دالر پول افغانستاندن تشقریگه چیقارلگن. شونگه اوخشش مملکت بویلب امنیتی معما لرنینگ تاباره آشیب باره یاتگنی هم سیلاو جنجللری نینگ حل بولمسلیگی باعث یوز بیره یاتگنینی ایرم کوزه توچی لر تاکید له ماقده.
عینی دمده سیلاو آواز لرنینگ تیکشرلیشی باعث ایککی سیلاو نامزد طرفدارلری آره سیده کیلشموچیلیکلرنینگ دواملی روشده روی بیریب کیلیشی بو بحراننی ینه ده چوقراق قیلگن.
سیز نینگچه موجود سیلاو بحرانی تیز آره ده اوز ایچیمینی تاپه دی می ؟
بو مساله ده قنچه لیک امید ینگیز بار؟ موجود بحران سیز نینگ شخصی حیاتینگیز گه قندی تاثیر قویگن؟ اگر بحران تیز آره ده اوز ایچیمنی تاپمه سه، بو مردم نینگ قندی و قنچه لیک مشکل احوال ده قالدریشی ممکن ؟
بو هفته گی سوز سیزگه برنامه میز عینا شو موضوع گه بغیشلنگن. سوز سیزگه رکنی گه اشتراک ایتیش اوچون فکر و تیلفون رقم لرینگیزنی بیزگه یوللینگ. بیز جانلی روشده تقدیم ایتله یاتگن برنامه جریانیده سیزگه تیلفون قیله میز .
سوز سیزگه رکنی هر پنچ شنبه کونی افغانستان وقتی بیلن ساعت 6 دن آلتی یریمگچه نشر ایتله دی .
اوز فکر و ملاحظه لرینگیزنی قوییده کی فورم آرقه لی هم یوباریشنگیز ممکن .
azb_Arab azb_Arab prs_Arab azb_Arab pes_Arab azb_Arab azb_Arab pes_Arab